

**Dokumentacija za nadmetanje**

Javno nadmetanje

Postupak nabave za osobe koji nisu obveznici Zakona o javnoj nabavi (NOJN)

**Nabava hrane**

Natječaj Ministarstva za demografiju, obitelj, mlade i socijalnu politiku:

„Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći – faza II“

Kolovoz, 2018.

SADRŽAJ

[1. OPĆI PODACI 4](#_Toc523139757)

[1.1 Podaci o Naručitelju 4](#_Toc523139758)

[1.2 Osoba zadužena za kontakt 4](#_Toc523139759)

[1.3 Popis gospodarskih subjekata s kojima je naručitelj u sukobu interesa 4](#_Toc523139760)

[1.4 Vrsta postupka nabave 4](#_Toc523139761)

[1.5 Vrsta ugovora o nabavi 4](#_Toc523139762)

[1.6 Procijenjena vrijednost nabave 5](#_Toc523139763)

[1.7 Početak postupka nabave 5](#_Toc523139764)

[1.8 Objašnjenja i izmjene dokumentacije za nadmetanje 5](#_Toc523139765)

[2. PREDMET NABAVE 5](#_Toc523139766)

[2.1 Opis predmeta nabave 5](#_Toc523139767)

[2.2 Opis i oznaka grupa predmeta nabave 6](#_Toc523139768)

[2.3 Količina predmeta nabave 6](#_Toc523139769)

[2.4 Tehničke specifikacije 6](#_Toc523139770)

[2.5 Mjesto isporuke robe 6](#_Toc523139771)

[2.6 Rok isporuke robe 7](#_Toc523139772)

[3. RAZLOZI ISKLJUČENJA PONUDITELJA 7](#_Toc523139773)

[4. ODREDBE O SPOSOBNOSTI PONUDITELJA 8](#_Toc523139774)

[4.1 Pravna i poslovna sposobnost 8](#_Toc523139775)

[4.2 Financijska sposobnost 9](#_Toc523139776)

[4.3 Tehnička i stručna sposobnost 9](#_Toc523139777)

[4.4 Uvjeti sposobnosti u slučaju zajednice ponuditelja 10](#_Toc523139778)

[4.5 Oslanjanje na sposobnost drugih subjekata 10](#_Toc523139779)

[4.6 Pravila dostavljanja dokumenata 11](#_Toc523139780)

[5. PONUDA 11](#_Toc523139781)

[5.1 Sadržaj ponude 11](#_Toc523139782)

[5.2 Način izrade ponude 11](#_Toc523139783)

[5.3 Način određivanja cijene ponude 12](#_Toc523139784)

[5.4 Kriterij za odabir ponude 12](#_Toc523139785)

[5.5 Jezik i pismo ponude 12](#_Toc523139786)

[5.6 Rok valjanosti ponude 13](#_Toc523139787)

[6. OSTALE ODREDBE 13](#_Toc523139788)

[6.1 Odredbe o zajednici ponuditelja 13](#_Toc523139789)

[6.2 Odredbe o podizvoditeljima 13](#_Toc523139790)

[6.3 Jamstva 14](#_Toc523139791)

[6.4 Datum i vrijeme za dostavu ponuda 15](#_Toc523139792)

[6.5 Način dostave ponude 16](#_Toc523139793)

[6.6 Rok za donošenje odluke o odabiru 16](#_Toc523139794)

[6.7 Rok, način i uvjeti plaćanja 17](#_Toc523139795)

[6.8 Neuobičajeno niska cijena 17](#_Toc523139796)

[6.9 Predstavke 17](#_Toc523139797)

[PONUDBENI LIST 19](#_Toc523139798)

[IZJAVA O NEPOSTOJANJU RAZLOGA ZA ISKLJUČENJE PONUDITELJA 23](#_Toc523139799)

[IZJAVA O PRIHVAĆANJU UVJETA IZ DOKUMENTACIJE ZA NADMETANJE 25](#_Toc523139800)

# OPĆI PODACI

## Podaci o Naručitelju

Naziv i adresa Naručitelja: Caritas Zagrebačke nadbiskupije, 10000 Zagreb, Kaptol 31a, p.p. 71

OIB Naručitelja: 58633897145

Broj telefona: 01 4817 716

Broj telefaksa: 01 4852 864

Adresa elektroničke pošte: [czn@czn.hr](mailto:czn@czn.hr)

Internetska adresa: [www.czn.hr](http://www.czn.hr)

*\*Napomena: Naručitelj nije obveznik Zakona o javnoj nabavi.*

*Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici www.esf.hr.*

## Osoba zadužena za kontakt

Ime i prezime: Elza Parlov

Broj telefona: 098 386 285

Adresa elektroničke pošte: [eparlov@czn.hr](mailto:eparlov@czn.hr)

## Popis gospodarskih subjekata s kojima je naručitelj u sukobu interesa

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

## Vrsta postupka nabave

Javno nadmetanje (postupak nabave za osobe koje nisu obveznici Zakona o javnoj nabavi).

## Vrsta ugovora o nabavi

Ugovor o nabavi robe.

## Procijenjena vrijednost nabave

Procijenjena vrijednost nabave je 2.999.920,00 HRK bez PDV-a.

## Početak postupka nabave

Postupak nabave započinje objavljivanjem Obavijesti o nadmetanju na internetskoj stranici [www.esf.hr](http://www.esf.hr). Datum objave Obavijesti o nadmetanju je 23.08.2018.

## Objašnjenja i izmjene dokumentacije za nadmetanje

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju za nadmetanje isključivo pisanim zahtjevom dostavljenim na e-mail: [czn@czn.hr](mailto:czn@czn.hr) ili [eparlov@czn.hr](mailto:eparlov@czn.hr), a naručitelj je dužan odgovor staviti na raspolaganje na istim mjestima (medijima) na kojima je objavljena Obavijest o nadmetanju i Dokumentacija za nadmetanje bez otkrivanja identiteta gospodarskog subjekta.

Pod uvjetom da je zahtjev dostavljen pravodobno (ako je dostavljen naručitelju najkasnije tijekom sedmog dana prije dana u kojem ističe rok za dostavu ponuda) naručitelj je obvezan odgovor staviti na raspolaganje najkasnije tijekom petog dana prije dana u kojem ističe rok za dostavu ponuda.

# PREDMET NABAVE

## Opis predmeta nabave

Predmet nabave je nabava hrane u paketima sukladno Troškovniku koji je sastavni dio Dokumentacije za nadmetanje.

Ponuđena roba mora po kakvoći i zdravstvenoj ispravnosti odgovarati svim važećim propisima Republike Hrvatske, te zadovoljiti tražene odredbe - uvjete iz Dokumentacije za nadmetanje.

Ponuditelj je dužan, na zahtjev naručitelja, za svaki ponuđeni proizvod, dostaviti tijekom postupka obavijest/deklaraciju/specifikaciju o ponuđenom proizvodu, koja mora biti ovjerena pečatom (ako je primjenjivo) i potpisom ovlaštene osobe ponuditelja, a prilikom isporuke robe, uz svaku vrstu robe mora dostaviti i deklaraciju.

Ponuđena roba mora u cijelosti zadovoljiti sve tražene uvjete iz opisa predmeta nabave.

Naručitelj zadržava pravo tijekom trajanja ugovora uzorke poslati na mikrobiološku analizu.

## Opis i oznaka grupa predmeta nabave

Predmet nabave nije podijeljen na grupe.

## Količina predmeta nabave

Okvirna količina predmeta nabave specificirana je u Troškovniku koji je sastavni dio Dokumentacije za nadmetanje. Stvarno nabavljena količina stavaka predmeta nabave (stavaka Troškovnika) može biti veća ili manja od predviđene (okvirne) količine, ali ukupna plaćanja, bez eventualnih izmjena ugovora o javnoj nabavi, ne smiju prijeći iznos na koji je ugovor o nabavi sklopljen.

## Tehničke specifikacije

## 

Tehničke specifikacije predmeta nabave definirane su u Troškovniku koji je sastavni dio Dokumentacije za nadmetanje.

## Mjesto isporuke robe

Roba se isporučuje na sljedeće lokacije, a što se utvrđuje narudžbenicom ili drugačije:

* Zagrebačka županija:
  + Velika Gorica
  + Sv. Ivan Zelina
  + Dugo Selo
  + Zaprešić
  + Jastrebarsko
  + Petrovina
  + Samobor
  + Sv. Martin pod Okićem
* Krapinsko-zagorska županija:
  + Zlatar Bistrica
  + Krapina
  + Pregrada
  + Donja Stubica
  + Gornja Stubica
  + Oroslavlje
  + Zabok
  + Krapinske toplice
  + Bedekovčina
  + Sv. Križ Začertje
  + Klanjec
  + Veliko Trgovišće

## Rok isporuke robe

Rok isporuke robe proteže se na 12 mjeseci od dana potpisa Ugovora. Isporuka robe odvijat će se svaka dva mjeseca. Vrsta i točna količina robe za svaku isporuku će se isporučivati prema dinamici i potrebama Naručitelja, a u skladu s Troškovnikom.

Uredna isporuka, odnosno izvršenje predmeta nabave se potvrđuje dostavnicom (otpremnicom) ili odgovarajućim zapisnikom (radnim nalogom), ovjerenim od strane naručitelja i odabranog ponuditelja (koordinatora obiju ugovornih strana).

# RAZLOZI ISKLJUČENJA PONUDITELJA

Gospodarski subjekt isključuje se iz postupka nabave:

* Ako nije registriran za djelatnost koja je predmet nabave;
* Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
* Ako je lažno predstavio ili pružio neistinite podatke u vezi s uvjetima koji su navedeni kao razlozi za isključenje;
* Ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.
* ako je u posljednje dvije godine do početka postupka nabave učinio težak profesionalni propust koji NOJN može dokazati na bilo koji način;

**Za potrebe utvrđivanja okolnosti iz prethodnog stavka gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta koja mora biti ovjerena pečatom gospodarskog subjekta. Izjava ne smije biti starija od tri mjeseca računajući od dana početka postupka nabave. Ogledni primjerak Izjave nalazi se u prilogu ove Dokumentacije za nadmetanje.**

Naručitelj može u bilo kojem trenutku tijekom postupka nabave, zahtijevati od bilo kojeg ponuditelja, a posebice odabranog ponuditelja da prije sklapanja ugovora dostavi jedan ili više dokumenata (potvrda, izvoda i sl.) koji potvrđuju da se ponuditelj ne nalazi u situacijama navedenim u točki 3 Dokumentacije.

U slučaju zajednice ponuditelja, postojanje razloga isključenja definiranih točkom 3 ove Dokumentacije utvrđuje se za sve članove zajednice pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.

U slučaju podizvoditelja postojanje razloga isključenja definirano je točkom 3 ove Dokumentacije stoga podizvoditelj prilaže ponudi tražene dokumente definirane tom točkom.

Naručitelj u postupku pregleda ocjene ponuda mora zahtijevati da gospodarski subjekt zamijeni podizvoditelja kod kojeg postoji neki od razloga za isključenje iz točke 3 Dokumentacije.

# ODREDBE O SPOSOBNOSTI PONUDITELJA

## Pravna i poslovna sposobnost

* Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Dokaz ne smije biti stariji od 3 mjeseca računajući od dana objave postupka nabave.

## Financijska sposobnost

Dokaz o solventnosti ponuditelja - dokument izdan od bankarskih ili drugih financijskih institucija BON-2, odnosno SOL-2.

Dokazom o solventnosti ponuditelj dokazuje da nije bio neprekidno u blokadi dulje od 30 dana ili ukupno više od 45 dana u posljednjih 6 mjeseci i da ponuditelj nema evidentirane naloge za plaćanje za čije izvršenje nema pokriće na računu.

Gospodarski subjekt može financijsku sposobnost dokazati i drugim dokazom, različitim od onog traženog u Dokumentaciji za nadmetanje, ako zatraženi dokaz ne može biti dostavljen iz opravdanog razloga i ako dostavljeni dokaz ima istu dokaznu snagu kao i traženi.

## Tehnička i stručna sposobnost

* Ponuditelj mora dokazati da je u godini u kojoj je započeo postupak nabave i tijekom 5 godina koje prethode toj godini uredno isporučio robu istu ili sličnu predmetu nabave minimalne ukupne vrijednosti 2.000.000,00 HRK bez PDV-a.
* Ponuditelj je dužan dostaviti rješenje/uvjerenje nadležnog ministarstva ili potvrdu nadležnog županijskog tijela da ima integriran HACCP sustav samokontrole ili HRN EN ISO 22000 sustav upravljanja sigurnošću hrane sukladno Zakonu o higijeni hrane i mikrobiološkim kriterijima za hranu („Narodne novine“ broj 81/13 i 14/14), odnosno potvrdu ovlaštene tvrtke za certificiranje o uvedenom HACCP sustavu upravljanja (primjeni) HACCP načela.

Za dokazivanje sposobnosti prilaže se rješenje/uvjerenje/potvrda ili certifikat iz kojih mora biti vidljivo da ponuditelj ima implementiran HACCP sustav (uspostavljanje i provođenje redovnih preventivnih sustava kontrole prema načelima HACCP). Naručitelj će priznati jednakovrijedne potvrde (certifikate) o sukladnosti sustava osiguranja kvalitete izdane od tijela za potvrđivanje osnovanih u drugim državama članicama.

Iz priloženog važećeg dokaza mora biti vidljivo da gospodarski subjekt ima uspostavljen HACCP sustav i da provodi redovite preventivne sustave kontrole sigurnosti hrane prema načelima HACCP-a.

* Obavijest/ deklaracija/specifikacija o ponuđenom proizvodu sukladno odredbama Uredbe (EU) br. 1169/2011. odnosno Zakonu o informiranju potrošača o hrani (NN 56/13, 14/14 i 56/16), te ostalim propisima koji reguliraju predmetni proizvod, a koja mora biti ovjerena pečatom i potpisom ovlaštene osobe ponuditelja, kao dokaz jednakosti, odnosno sukladnosti traženog i nuđenog proizvoda po troškovniku. Navedeni dokazi moraju biti posloženi prema redoslijedu roba iz troškovnika.

## Uvjeti sposobnosti u slučaju zajednice ponuditelja

U slučaju zajednice ponuditelja svi članovi zajednice obvezni su pojedinačno dokazati svoju pravnu sposobnost iz točke 4.1., dok su svi zajedno dužni dokazati sposobnost iz točke 4.3.

## Oslanjanje na sposobnost drugih subjekata

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, koji se odnosi na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima iz ove točke Dokumentacije.

Gospodarski subjekt mora dokazati javnom naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica gospodarskih subjekata može se osloniti na sposobnost članova zajednice gospodarskih subjekata ili drugih subjekata.

## Pravila dostavljanja dokumenata

Sve dokumente koje naručitelj zahtijeva sukladno točkama 3 i 4 ove dokumentacije za nadmetanje ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Nakon rangiranja ponuda prema kriteriju za odabir ponude, a prije donošenja odluke o odabiru, naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

# PONUDA

## Sadržaj ponude

Ponuda sadrži:

* sadržaj ponude
* popunjeni ponudbeni list,
* popunjeni ponudbeni list za ponuditelje koji su u zajednici (prilažu samo ponuditelji koji su u zajednici ponuditelja),
* popunjeni podaci o podizvoditeljima i podaci o dijelu ugovora o nabavi koji se daju u podugovor (prilažu samo ponuditelji koji imaju podizvoditelja/e),
* dokumente kojima ponuditelj dokazuje da ne postoje razlozi isključenja,
* tražene dokaze sposobnosti,
* popunjen i potpisan troškovnik,
* izjavu o prihvaćanju uvjeta iz dokumentacije za nadmetanje.

## Način izrade ponude

* Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.
* Ponuda se uvezuje na način da se onemogući naknadno vađenje ili umetanje listova (npr. Jamstvenikom–vrpcom čija su oba kraja na posljednjoj strani pričvršćena naljepnicom ili utisnutim žigom).
* Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.
* Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.
* Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.
* Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

## Način određivanja cijene ponude

* Cijena ponude je nepromjenjiva za vrijeme trajanja ugovora.
* Cijene u ponudi moraju biti iskazane u kunama (HRK).
* Cijena se iskazuje brojkama.
* U cijenu su uračunati svi troškovi i popusti.
* Potrebno je navesti jedinične cijene za svaku pojedinu stavku ponudbenog troškovnika
* Cijenu ponude iskazati na ponudbenom listu i to: bez PDV-a, iznos PDV-a i ukupna cijena s PDV-om

Ukoliko ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

## Kriterij za odabir ponude

Kriterij za odabir ponude je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu koja je pristigla ranije.

## Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko je bilo koji dokument ponuditelja, izdan na stranom jeziku ponuditelj ga mora dostaviti zajedno s ovjerenim prijevodom na hrvatski jezik od strane ovlaštenog sudskog tumača. U slučaju ne ispunjenja navedenog uvjeta, Naručitelj zadržava pravo isključivanja Ponuditelja iz postupka.

## Rok valjanosti ponude

Rok valjanosti ponude je najmanje 90 dana od isteka roka za dostavu ponuda.

# OSTALE ODREDBE

## Odredbe o zajednici ponuditelja

* Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.
* Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s naručiteljem.
* Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje da li član zadovoljava pravilo o sudjelovanju, postoje li razlozi za isključenje te dokaz o upisu u sudski obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.
* U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.
* Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.
* Odgovornost ponuditelja iz zajedničke ponude je solidarna.

## Odredbe o podizvoditeljima

* Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, tada u ponudi mora navesti sljedeće podatke:
  + naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja,
  + predmet, količinu, vrijednost podugovora i postotni dio ugovora o nabavi koji se daje u podugovor.
* Sudjelovanje podizvoditelja ne utječe na odgovornost ponuditelja za izvršenje ugovora o nabavi.
* Ako se dio ugovora o nabavi daje u podugovor, tada za radove, robu ili usluge koje će izvesti, isporučiti ili pružiti podizvoditelj naručitelj neposredno plaća podizvoditelju.
* Kada se dio ugovora o nabavi daje u podugovor, obvezni sastojci ugovora o nabavi su i:
  + naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja,
  + predmet, količina, vrijednost podugovora i postotni dio ugovora o nabavi koji se daje u podugovor.
* Ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.
* Odabrani ponuditelj može tijekom izvršenja ugovora o nabavi od naručitelja zahtijevati:
  + promjenu podizvoditelja za onaj dio ugovora o nabavi koji je prethodno dao u podugovor,
  + preuzimanje izvršenja dijela ugovora o nabavi koji je prethodno dao u podugovor,
  + uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.
* Naručitelj će prije odobravanja zahtjeva iz prethodnog stavka, od odabranog ponuditelja zatražiti važeće dokumente kojima se dokazuje da novi podizvoditelj ispunjava:
  + uvjete iz točke 3 Dokumentacije
  + uvjete iz točke 4 Dokumentacije ako se odabrani ponuditelj u postupku nabave za potrebe dokazivanja tehničke i stručne sposobnosti oslonio na sposobnost podizvoditelja kojeg mijenja.
* Odabrani ponuditelj mora naručitelju dostaviti podatke za novoga podizvoditelja.
* Naručitelj će jednostrano raskinuti ugovor:
  + Ukoliko se u toku izvršenja ugovora utvrdi da izvoditelj koristi podizvoditelja, a u ponudi je naveo da nema istog ili je uveo jednog ili više ponuditelja, a da za to nije zatražen pristanak naručitelja
  + Ukoliko se tijekom trajanja utvrdi promjena podizvoditelja, a da za to nije zatražen pristanak naručitelja.

## Jamstva

* Ponuditelj je obvezan dostaviti jamstvo za ozbiljnost ponude na iznos od 3% procijenjene vrijednosti nabave s rokom važenja sukladno roku valjanosti ponude u obliku bankarske garancije plative „na prvi poziv“ i „bez prigovora“ ili bianco zadužnice. U bankarskoj garanciji mora biti navedeno slijedeće:
  + da je korisnik garancije Caritas Zagrebačke nadbiskupije,
  + da se garant obvezuje bezuvjetno, neopozivo i na prvi pismeni poziv korisnika garancije, bez prigovora isplatiti iznos u slučaju:
    - odustajanja gospodarskog subjekta od svoje ponude u roku njezine valjanosti,
    - nedostavljanja ažuriranih popratnih dokumenata sukladno članku 263. ZJN,
    - neprihvaćanja ispravka računske greške
    - odbijanja potpisivanja Ugovora o javnoj nabavi
    - nedostavljanja jamstva za uredno ispunjenje Ugovora.
* Umjesto bankarske garancije, gospodarski subjekt može dati novčani polog u iznosu 3% procijenjene vrijednosti nabave na račun Naručitelja u Zagrebačka banka d.d., IBAN: HR0623600001501963782, model: HR00, poziv na broj: 06202 – OIB uplatitelja. U slučaju zajednice gospodarskih subjekata svaki član zajednice daje novčani polog za postotni dio svog dijela ponude, a koji kumulativno moraju iznositi 3% procijenjene vrijednosti nabave.
* U slučaju javljanja zajednice ponuditelja jamstvo uz ponudu ili novčani polog prilaže nositelj ponude ili svi članovi zajednice solidarno ili jedan član zajednice ponuditelja na ukupan iznos. Jamstvo za ozbiljnost ponude/novčani polog vraća se ponuditelju sukladno članku 217. ZJN.
* Odabrani ponuditelj s kojim će biti sklopljen Ugovor dužan je dostaviti jamstvo za uredno ispunjenje ugovora za slučaj povrede ugovornih obveza u iznosu od 10% od vrijednosti ugovora bez PDV-a. Navedeno jamstvo odabrani ponuditelj dužan je dostaviti u roku od 15 (petnaest) dana od dana potpisa ugovora s rokom važenja 30 (trideset) dana nakon ispunjenja svih ugovornih obveza. Jamstvo za uredno ispunjenje ugovora o nabavi podnosi se u obliku bankarske garancije plative „na prvi poziv“ i „bez prigovora“ ili bianco zadužnice. Gospodarski subjekt može dati novčani polog u iznosu 10% vrijednosti ugovora bez poreza na dodanu vrijednost.
* U slučaju zajednice gospodarskih subjekata svaki član zajednice daje novčani polog za postotni dio svog dijela ugovora, a koji kumulativno moraju iznositi 10% vrijednosti ugovora bez poreza na dodanu vrijednost.

## Datum i vrijeme za dostavu ponuda

* Ponuda bez obzira na način dostave mora biti dostavljena i zaprimljena najkasnije do 13.09.2018. godine do 10:00 sati.
* Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.
* Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude naručitelj mu je obvezan o tome izdati potvrdu.
* Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

## Način dostave ponude

* Ponude se predaju neposredno na urudžbeni zapisnik naručitelja ili putem pošte preporučenom pošiljkom na adresu naručitelja, u zatvorenoj omotnici na kojoj je naziv i adresa naručitelja i naziv i adresa ponuditelja.
* Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.
* Ponuditelj snosi rizik gubitka ili nepravovremenog dostavljanja ponude.
* Na omotnici treba navesti adresu:

|  |
| --- |
| **Caritas Zagrebačke nadbiskupije**  **Kaptol 31a, p.p. 71**  **10000 Zagreb**  **„Nabava hrane“**  **NE OTVARAJ – PONUDA ZA NADMETANJE** |

* U roku za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena ili dopuna ponude dostavlja se na isti način kao i ponuda.
* Na omotnici treba navesti potpuni naziv i adresu ponuditelja radi evidencije prispjelih ponuda ili u slučaju da je ponuda zakašnjela kako bi se mogla neotvorena vratiti ponuditelju.
* Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori.

## Rok za donošenje odluke o odabiru

Rok za donošenje odluke o odabiru je 90 dana od dana isteka roka za dostavu ponude.

## Rok, način i uvjeti plaćanja

* Rok plaćanja: 30 dana od ispostave računa.
* Ako se dio ugovora o nabavi daje u podugovor, tada za robu ili usluge koje će isporučiti ili pružiti podizvoditelj, naručitelj neposredno plaća podizvoditelju.
* Ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.
* Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

## Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe koja je predmet nabave, naručitelj može odbiti takvu ponudu. Prije odbijanja ponude naručitelj će pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora.

Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze.

## Predstavke

* Svaki ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:
  + neopravdano isključen iz postupka nabave,
  + njegova prijava ili ponuda neopravdano odbijena, ili
  + evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.
* Predstavka se podnosi u pisanom obliku u roku 8 dana od dana primitka Odluke o odabiru ili Odluke o poništenju i obavijesti iz točke 8 ove dokumentacije Posredničkom tijelu, a presliku predstavke mora dostaviti i NOJN-u.
* Podnositelj mora u predstavci obrazložiti svoje navode.
* Podnošenje predstavke ne zaustavlja sklapanje ugovora o nabavi.
* Posredničko tijelo za podnošenje predstavki je:

Ministarstvo za demografiju, obitelj, mlade i socijalnu politiku

Služba za fondove Europske unije

Trg Nevenke Topalušić 1, 10000 Zagreb

tel. +385 1 55 57 111

faks: +385 1 55 57 222

e-mail: fead@mdomsp.hr

web: www.mspm.hr

# PONUDBENI LIST

**Naručitelj:** Caritas Zagrebačke nadbiskupije, 10000 Zagreb, Kaptol 31a, p.p. 71

**Predmet nabave:** nabava hrane

Broj ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o ponuditelju:

|  |  |  |  |  |  |
| --- | --- | --- | --- | --- | --- |
| Zajednica ponuditelja (zaokružiti) | | | | DA[[1]](#footnote-2) NE | |
| Naziv i sjedište ponuditelja / člana zajednice ponuditelja ovlaštenog za komunikaciju s naručiteljem | | | |  | |
| OIB[[2]](#footnote-3) |  | | | Broj računa |  |
| Gospodarski subjekt je u sustavu PDV-a (zaokružiti) | | | | DA NE | |
| Adresa za dostavu pošte | | |  | | |
| Adresa e-pošte | | |  | | |
| Sudjelovanje podizvoditelja (zaokružiti) | | | | DA[[3]](#footnote-4) NE | |
| Kontakt osoba ponuditelja | | | |  | |
| Broj telefona | |  | | Broj faksa |  |

**Cijena ponude:**

|  |  |
| --- | --- |
| Cijena ponude bez PDV-a |  |
| Iznos poreza na dodanu vrijednost[[4]](#footnote-5) |  |
| Cijena ponude s PDV-om |  |

**Rok valjanosti ponude:** **90 (devedeset) dana od isteka roka za dostavu ponuda.**

**Broj dijelova ponude:** \_\_\_\_

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

**Dodatak I Ponudbenom listu**[[5]](#footnote-6)

**PODACI O ČLANOVIMA ZAJEDNICE PONUDITELJA**

(priložiti samo u slučaju zajedničke ponude)

1)

|  |  |  |  |  |  |  |
| --- | --- | --- | --- | --- | --- | --- |
| Naziv i sjedište člana zajednice ponuditelja | | | |  | | |
| OIB[[6]](#footnote-7) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |
| Roba koju će isporučiti član zajednice ponuditelja: | | | | | | |
|  | | | | | | |
| Broj stavke iz troškovnika s nazivom robe i količinom: | | | | | | |
| -  -  - | | | | | | |
| Vrijednost navedene robe s PDV-om i postotni dio od ukupne robe: | | | | | | |
| -  - | | | | | | |

**Dodatak II Ponudbenom listu[[7]](#footnote-8)**

**PODACI O PODIZVODITELJIMA**

(priložiti samo u slučaju ako se dio ugovora o nabavi ustupa podizvoditeljima)

1)

|  |  |  |  |  |  |  |
| --- | --- | --- | --- | --- | --- | --- |
| Naziv/tvrtka i sjedište podizvoditelja | | | |  | | |
| Skraćena tvrtka | | | |  |  | |
| OIB[[8]](#footnote-9) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |
| Roba koju će isporučiti podizvoditelj: | | | | | | |
|  | | | | | | |
| Broj stavke iz troškovnika s nazivom robe i količinom: | | | | | | |
| -  -  - | | | | | | |
| Vrijednost navedene robe s PDV-om i postotni dio od ukupne robe: | | | | | | |
| -  - | | | | | | |

Prilog 1

# **IZJAVA O NEPOSTOJANJU RAZLOGA ZA ISKLJUČENJE PONUDITELJA**

Kojom ja iz

(ime i prezime) (adresa stanovanja)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , broj osobne iskaznice

izdane od ; kao ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

pod materijalnom i kaznenom odgovornošću izjavljujem:

* da je gospodarski subjekt registriran za djelatnost koja je predmet nabave;
* da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za bilo koje od sljedećih kaznenih djela: kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* da je gospodarski subjekt ispunio obvezu plaćanja dospjelih poreznih obveza i obveza za mirovinsko i zdravstveno osiguranje;
* da su gore navedeni podaci u vezi s uvjetima koji su navedeni kao razlozi za isključenje u točki 3.1 Dokumentacije za nadmetanje istiniti i točni;
* da gospodarski subjekt nije u stečaju, insolventan ili u postupku likvidacije, da imovinom gospodarskog subjekta ne upravlja stečajni upravitelj ili sud, da nije u nagodbi s vjerovnicima, da nije obustavio poslovne aktivnosti i nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
* da gospodarski subjekt u posljednje dvije godine do početka postupka nabave nije učinio težak profesionalni propust koji NOJN može dokazati na bilo koji način.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (čitko ime i prezime ovlaštene

osobe Ponuditelja)

**M.P.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe Ponuditelja)

**Prilog 2**

**Naručitelj:** Caritas Zagrebačke nadbiskupije, 10000 Zagreb, Kaptol 31a, p.p. 71

**Predmet nabave:** Nabava hrane

# IZJAVA O PRIHVAĆANJU UVJETA IZ DOKUMENTACIJE ZA NADMETANJE

kojom ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ponuditelja, adresa, OIB)

izjavljuje da su mu poznate odredbe iz dokumentacije za nadmetanje, da ih prihvaća i da će izvršiti predmet nabave ***Nabava hrane,*** u skladu s tim odredbama i za cijene koje su navedene u dostavljenoj ponudi.

Gore navedeno potvrđujemo svojim potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (čitko ime i prezime ovlaštene

osobe Ponuditelja)

**M.P.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe

Ponuditelja)

1. U slučaju zajednice ponuditelja popuniti Dodatak I ponudbenom listu. [↑](#footnote-ref-2)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-3)
3. U slučaju sudjelovanja podizvoditelja popuniti Dodatak II ponudbenom listu. [↑](#footnote-ref-4)
4. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-5)
5. Ponudi se može priložiti više obrazaca, ovisno o broju članova zajednice ponuditelja. [↑](#footnote-ref-6)
6. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-7)
7. Ponudi se može priložiti više obrazaca, ovisno o broju podizvoditelja. [↑](#footnote-ref-8)
8. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-9)